== Ulykken ==
[[Fil:MS_Scandinavian_Star_002.jpg|thumb|Scandinavian Star efter branden i Lysekil.]]
Scandinavian Star afgik den [[6. april]] [[1990]] fra Oslo med kurs mod [[Frederikshavn]]. Mange passagerer har efterfølgende fortalt om det kaos der rådede under check-in. Færgen havde tidligere fungeret som casinoskib; der forestod stadig installationsarbejde om bord, og mange kahytter var umonterede. Desuden havde det været nødvendigt at optræne nyt mandskab på 10 dage. Et mandskab der bestod af søfolk af flere nationaliteter, som vanskeligt eller slet ikke kunne forstå hinandens sprog. Brandøvelser var ikke afholdt for den nye [[Skibsbesætning|besætning]], der arbejdede nat og dag med at gøre skibet klart. Dette betød også at skibet, der skulle være afsejlet kl. 19:30, først lagde fra kaj kl. 21:45. Om bord på færgen var 482 [[passager]]er og besætning.
Psykologi Samfund Historie Kemi Død Samfundsvidenskab Kriminalitet